**NØTTERØY HISTORIELAG**

**ÅRSBERETNING 2023**

Aktiviteten i historielaget etter pandemien har kommet opp på normalt og økende nivå. Vi merker en stadig økende interesse fra skoler og andre historielag for omvisninger og guiding på Fagertun. Vi har en rekke arrangementer gjennom året som etter hvert må sies å ha blitt tradisjoner.

**Styret**

Styreleder Sven Erik Tholander, nestleder Stein Engh, kasserer Jon Pande, sekretær Dag Mikkelsen, styremedlem Lise Sandereid, styremedlem Vigdis Kittang Ramstad, styremedlem Einar M. Hay-Hansson, styremedlem Laila Synnøve Olsen, styremedlem Astrid Gundersen og varamedlem Tove Elisabet Nygaard.

Utenfor styret: Regnskapsfører Trine Langemyr

Øvrige spesialoppgaver: Leder samlingsutvalget: Jon Pande, leder av brukerutvalg og arrangementsansvarlig: Vigdis Kittang Ramstad, programansvarlig og medlemsmøter: Lise Sandereid, IT/nettside/facebook og databaserte arbeidsverktøy: Einar M. Hay-Hansson og Tor Gervin, søknader om økonomisk støtte/tilskudd: Stein Engh.

**Valgkomite**

Tone Meier, Lilleba Bredahl

**Styrerepresentasjon i Stiftelsen Fagertun**

Styremedlemmer oppnevnt av Nøtterøy Historielag: Stein Engh (leder), Harald Bakke, Sven Erik Tholander. Vara: Olav Tofte Larsen, Tor Gervin og Anne M. Lillelien Porter.

**Njotarøy**

Redaktør Signar Idland, redaksjonsmedlemmer Kari Tatjana Joukoff, Per Fredrik Velde, Svein Lundby, Tom Brodin og Anne Elisabeth Christensen.

Opplaget i 2023 var 1900 eksemplarer

Tom Brodin vil avløse Signar Idland som redaktør i 2024.

**Bevilgede tilskudd til Stiftelsen**

Historielaget har bevilget kr 185 000 til generell drift av Stiftelsen Fagertun for 2023.

Stiftelsen har ansvar for driften av Fagertun. Økt boligmasse, økte strømpriser og generell prisøkning innebærer at vi må forvente at Stiftelsen vil ha behov for økte tilskudd i fremtiden.

**Medlemstall**

NH har i underkant av 800 medlemmer. Dette er en økning fra i fjor.

Tendensen de siste årene er at medlemstallet har vist en synkende tendens. Utviklingen synes derfor nå å ha snudd,

**ARRANGEMENTER**

Alle medlemsmøtene ble gjennomført, i tillegg til 3 bedriftshistoriske foredrag i undrelåven på Fagertun, se nærmere omtale senere. Dette har vært svært vellykket. Dugnaden på Søndre Hella ble gjennomført i våres og i høst. Vårturen i år ble erstattet av en gratis guidet tur til Slotsfjellmuseet.

Søndag 26 mars arrangerte Husflidslaget førpåskeverksted på Fagertun med bidrag fra historielaget.

For andre gang ble det gjennomført et 17.mai arrangement i statsministerlunden på Fagertun i regi av kommunen.

Mindre arrangementer med skoler, barnehaver og foreninger er gjennomført. Videre gjennomførte Husflidslaget «Lørdagskafe» fra midten av juni til midten av august. Historielaget hadde i den forbindelse aktiviteter og guidet omvisning hver lørdag.

Vardåsvandringene ble for første gang avviklet i regi av historielaget med Tove Elisabet Nygaard i spissen og med god deltagelse

**Årsmøte for 2022**

60 medlemmer møtte på Borgheim menighetssenter 15 februar 2023. Årsmelding, regnskap og valgkomiteens innstilling ble godkjent uten anmerkninger.

Tilfredsstillende økonomi og stor og god aktivitet på Fagertun har preget året. På våre hjemmesider kan dere lese om alle aktivitetene og planer som historielaget har.

Etter årsmøtet holdt arkeolog Cecilia Gustavsen et foredrag under tittelen: «Tunsberghus – en av riksborgene».

**Medlemsmøter:**

15.mars. Historien om Rottenikken v/Vidar Ullenrød

19. april Teie ubåtstasjon 1918-1940 v/kulturminneforsker Eli Ulriksen

13. september: Falkoneringjakt som trening til krig v/ arkeolog Ragnar Orten

18. oktober: Skagerak og Oslofjorden før og nå v/tidligere/nasjonalparkforvalter Bjørn Strandli

15. november: Hjemme alene - historien om hvalfangernes koner og deres familier v/kulturhistoriker Hanne Garmel

**Bedriftshistoriske foredrag**

Dette er et samarbeid med Sparebankstiftelsen Nøtterøy-Tønsberg. Følgende foredrag er holdt gjennomført i år:

2.mars: Vinghøg – et industrieventyr v/ Adm.dir. Trygve Egenes

13.april: Olsen Nauen Klokkestøperi v/Adm.dir.Morten Olsen-Nauen

27.september: Vestfold Arbeiderblad gjennom klassekamp, krigsår og markedsøkonomi v/tidligere redaktør Steinar Gullvåg

25. oktober var det planlagt et foredrag med følgende tittel: «Sverre Mysen – fra Kirkeveien til Kilen»

Foredraget måtte avlyses pga sykdom. Vil bli gjennomført i 2024.

**Åpen dag på Fagertun**

Ble gjennomført 20.august. Som tidligere år var dette meget vellykket arrangement med godt besøk, god omsetning og godt driftsresultat og må sies å ha blitt en tradisjon som publikum forventer blir arrangert hvert år

**Vardåsvandringen**

3 vardåsvandringer ble avviklet i regi av historielaget med god deltagelse. Under vandringen forteller Tove Elisabet Nygaard historien om Vardås fort.

**Andre arrangementer**

«Jul på den gamle gården» ble avviklet på Fagertun 2. desember. Til tross for litt hustrig vær var oppmøte godt.

**Annet**

Historielaget deltok i kommunens arrangement «Det skjer på øyene» i Tjømehallen i april

I mars ble det avviklet et seminar der organisering og forbedringsområder av aktiviteten på Fagertun var tema.

**Håndverksaktiviteter:**

Historielaget ønsker å fremme interessen for gamle håndverkstradisjoner. Det er etablert en egen håndtverks-/smigruppe, med fokus på aktiviteter for barn og unge i forbindelse med arrangementer på Bygdetunet Fagertun. Her får de smi vikingsmykker, pyntegjenstander og praktiske gjenstander. Skoleklasser har vært med på smidager, samt at flere skoler har hatt smiaktiviteter for mindre grupper.

Den nye smia er ferdig og ble innviet i fjor.

I bryggerhuset er det aktivitet og bakst i den gamle steinovnen

**Sosiale medier:**

Historielagets hjemmeside er særdeles aktiv. Her finner man Historielagets program, organisasjon og artikler. Siden har en søkefunksjon slik at man kan finne aktuelle artikler fra gamle Njotarøy utgaver.

Facebooksiden til Historielaget har over 2300 følgere. Siden oppdateres fortløpende og formidler artikler, bilder etc.

**Nyere prosjekter:**

I hovedhuset har vi etablert flere rom i historisk, tidsriktig stil og møblering.

Nytt lagerbygg står ferdig og utskifting av utvendig panel på bryggerhuset er gjennomført

Videre utnyttelse og utvikling av Fagertun som Nøtterøys bygdetun står høyt på prioriteringslisten.

Ellers vil vi takke Stiftelsen og våre «samboere» Nøtterøy Husflidslag og Øyene knivlag for et godt og stimulerende samarbeid.